Document ID: 32014R1001

REGOLAMENT TA' DELEGA TAL-KUMMISSJONI (UE) Nru 1001/2014
tat-18 ta' Lulju 2014
li jemenda l-Anness X tar-Regolament (UE) Nru 1307/2013 tal-Parlament Ewropew u tal-Kunsill li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni
IL-KUMMISSJONI EWROPEA,
Wara li kkunsidrat ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (1), u b'mod partikolari l-Artikolu 46(9)(c) tiegħu,
Billi:
(1)
Il-Kapitolu 3 tat-Titolu III tar-Regolament (UE) Nru 1307/2013 jistabbilixxi l-kundizzjonijiet biex jingħata l-ħlas għal prattiki agrikoli li huma ta' benefiċċju għall-klima u l-ambjent. Dawn il-kundizzjonijiet jinkludu regoli dwar iż-żoni li huma fokus għall-ekoloġizzazzjoni biex jintlaħqu l-miri tal-bijodiversità.
(2)
Biex l-amministrazzjoni ta' dawn iż-żoni ta' fokus ekoloġiku u biex jitqiesu l-karatteristiċi tat-tipi ta' żoni diversi, l-Artikolu 46(3) tar-Regolament (UE) Nru 1307/2013 jipprevedi l-użu ta' fatturi ta' konverżjoni u ta' ponderazzjoni.
(3)
Ir-Regolament ta' Delega tal-Kummissjoni (UE) Nru 639/2014 (2) emenda l-Anness X tar-Regolament (UE) Nru 1307/2013 biex jiġu stabbiliti l-fatturi rilevanti ta' konverżjoni u ponderazzjoni msemmijin fl-Artikolu 46(3) ta' dak ir-Regolament.
(4)
Bħala riżultat tat-taħdidiet mal-Parlament Ewropew u mal-Kunsill dwar ir-Regolament ta' Delega (UE) Nru 639/2014, il-Kummissjoni impenjat ruħha biex iżżid il-fattur ta' ponderazzjoni għaż-żoni fejn jitkabbru għelejjel li jassimilaw in-nitroġenu kif imsemmi fil-punt (j) tal-ewwel sottoparagrafu tal-Artikolu 46(2) tar-Regolament (UE) Nru 1307/2013 biex jintlaħqu l-miri msemmijin hawn fuq.
(5)
Għalhekk, l-Anness X tar-Regolament (UE) Nru 1307/2013 għandu jiġi emendat skont dan.
(6)
Dan ir-Regolament għandu japplika fir-rigward ta' applikazzjonijiet għall-għajnuna għas-snin kalendarji wara s-sena kalendarja 2014,
ADOTTAT DAN IR-REGOLAMENT:
Artikolu 1
Emenda fir-Regolament (UE) Nru 1307/2013
Fl-Anness X tar-Regolament (UE) Nru 1307/2013, il-fattur ta' ponderazzjoni ta' “0,3” għaż-żoni fejn jitkabbru għelejjel li jassimilaw in-nitroġenu jiġi sostitwit b'“0,7”.
Artikolu 2
Id-dħul fis-seħħ u l-applikazzjoni
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Għandu japplika fir-rigward ta' applikazzjonijiet għall-għajnuna relatati mas-snin kalendarji wara s-sena kalendarja 2014.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-18 ta' Lulju 2014.

Labels: 1
6
20